Rabaulas
Rabaulas (angl. Rabaul) – miestas Papua Naujojoje Gvinėjoje, Naujosios Britanijos salos rytuose, Rytų Naujosios Britanijos provincijoje, prie Saliamono jūros. Iki 1994 m. Rabaulas buvo pagrindiniu salos miestu, čia gyveno 17 tūkst. gyventojų. 1994 m. miestą nusiaubė išsiveržę Tavururo ir Vulkano ugnikalniai. Oro uostas buvo visiškai sugriautas, didžioji Rabaulo dalis atsidūrė po pelenais. Provincijos sostinė perkelta į Kokopą.